**PRILOG 4.**

**OPIS POSLA**

**USLUGA PREHRANE**

**(PRIPREME,DOSTAVE I SERVIRANJA HRANE)**

**ZA KORISNIKE POLUDNEVNOG BORAVKA (PB) U MARIJI BISTRICI**

Usluga se sastoji od pripreme, dostave i serviranja svježe pripremljenih toplih obroka korisnicima poludnevnog boravka u Mariji Bistrici. Korisnici poludnevnog boravka u Mariji Bistrici, koji će se provoditi u organizaciji Centra za pružanje usluga u zajednici Zagorje na adresi Zagrebačka ulica 15, Marija Bistrica, su djeca - učenici osnovne škole u Mariji Bistrici.

U sklopu nabave prehrane potrebno je pripremiti, dostaviti i servirati maksimalno 10 svježe pripremljenih toplih obroka dnevno.

Usluga prehrane će se obavljati od ponedjeljka do petka. Usluga prehrane se neće obavljati u dane vikenda niti tijekom školskih praznika sukladno kalendaru školskih praznika kojeg donosi Krapinsko – zagorska županija temeljem prethodne upute Ministarstva znanosti i obrazovanja. Prema dosadašnjem iskustvu, zbog bolesti i drugih razloga, neće svih 10 djece, koliko ih maksimalno može biti uključeno u uslugu boravka, koristiti prehranu svih preostalih 120 nastavnih dana tijekom godine. Procijenjeno je da će tijekom trajanja ugovora o nabavi biti potrebno pripremiti, dostaviti i servirati maksimalno 1200 obroka.

Prehrana treba biti dostavljena u Mariju Bistricu, na adresu Zagrebačka ulica 15, svaki nastavni dan između 13:00 i 14:00 sati. O broju obroka Naručitelj će pravovremeno obavijestiti odabranog Ponuditelja.

Od ponedjeljka do petka potrebno je pripremiti, dostaviti i servirati maksimalno 10 svježe pripremljenih mesnih obroka koji uključuju:

• glavno jelo s mesom, prilog, salatu i kriške svježeg kruha *ili*

• glavno jelo varivo i kriške svježeg kruha *ili*

• saft ili slično jelo od mesa, prilog (tjestenina, krumpir, riža ili sl.) i kriške svježeg kruha,

Barem jedan dan u tjednu je potrebno pripremiti, dostaviti i servirati 10 svježe pripremljenih obroka koji uključuju:

• glavno jelo s ribom, prilog, salatu i kriške svježeg kruha;

barem jedan dan u tjednu je potrebno pripremiti, dostaviti i servirati

• slasticu;

barem jedan dan u tjednu je potrebno dostaviti i servirati

• voće.

U slučaju uključivanja u boravak djeteta s potrebom posebne vrste prehrane (zbog određene bolesti, zdravstvene preporuke, vjerskih običaja ili na zahtjev roditelja), odabrani Ponuditelj će prilagoditi obroke tog djeteta odgovarajućem zahtjevu odnosno potrebi. Naručitelj će, u slučaju potrebe za prilagođenim menijem, bez odlaganja obavijestiti odabranog ponuditelja, a ponuditelj će u najkraćem mogućem roku ne dužem od dva radna dana, osigurati adekvatan meni.

Pojedinačni mesni/riblji obrok treba biti pripremljen sukladno ugostiteljskom normativu te sadržavati ovisno o dnevnom meniju, za konzumaciju, porcija po korisniku:

- 250-300 g glavnog jela s mesom/ribom (težina mesa bez kosti),

- 180-200 g prilog (krumpir, riža, njoke, tjestenina, mlinci i sl.)

- 250-300 g salate (miješane, sezonske, kupusne i sl.),

- 150-200 g glavno jelo (meso) i 0,30 l varivo

- 100 g kruh (strojno rezan u kriške),

- 120 g kolača, odnosno 150 g voćne ili druge torte (barem 1 komad po osobi),

- 100-150 g svježeg voća.

O broju obroka koje je potrebno pripremiti, dostaviti i servirati određenog dana, Naručitelj će obavijestiti odabranog Ponuditelja najkasnije 24 sata prije ugovorenog vremena dnevne dostave.

Tjedna ponuda jela od mesa mora uključiti obroke pripremljene od različitih vrsta mesa. Jelovnici se izrađuju prema važećim normativima, ali i suvremenim preporukama i smjernicama stručnjaka za prehranu djece osnovnoškolske dobi.

Odabrani ponuditelj će pripremiti dnevni jelovnik za svaki mjesec isporuke ugovorene prehrane u skladu s ovim prilogom – „Opis posla“. Pri tome je važno voditi računa da se ista jela neće ponavljati više od 2 puta mjesečno, a samo iznimno više od 3 puta mjesečno. U slučaju potrebe za usklađivanjem prehrane prema utvrđenim potrebama korisnika odnosno praćenju njihovih prehrambenih navika u izradu jelovnika će se uključivati i predstavnici Naručitelja. Za prvi mjesec ugovorene prehrane važeći je dostavljeni jelovnik zajedno s ostalim sadržajima ponude odabranog Ponuditelja (sukladno točci 9.1. d) ) Poziva na dostavu ponuda, a za svaki sljedeći mjesec isporuke ugovorene prehrane jelovnik je potrebno dostaviti na e-mail adresu Naručitelja najkasnije u ponedjeljak posljednjeg tjedna u tekućem mjesecu.

Kakvoća namirnica mora biti u skladu s važećim pravilnicima o kvaliteti predmetne usluge, a ponuditelj je dužan pridržavati se i drugih odredbi sukladno Zakonu o hrani.

Dostava obroka se vrši u za to predviđenim posudama za dostavu.

Hrana u prijevoznim sredstvima i/ili kontejnerima mora biti tako smještena i zaštićena da je opasnost od kontaminacije svedena na najmanju moguću mjeru.

Prijevozna sredstva i/ili spremnici koji se koriste za prijevoz hrane koja zahtijeva poseban temperaturni režim moraju biti takvi da se hrana u njima može održavati na odgovarajućoj temperaturi.

***Napomena:*** *sukladno potrebama za prehranom korisnika ostalih poludnevnih boravaka Centra za pružanje usluga u zajednici Zagorje u okolici (poludnevni boravak u Bedekovčini na adresi Aleja D. Domjanića 15/4 i poludnevni boravak u Brestovcu Orehovičkom na adresi Brestovec Orehovički 40 po ugovorenoj cijeni će se povremeno tražiti dostava obroka i na navedene lokacije s obaveznom prethodnom najavom broja obroka i vremena dostave*